CELEX: E2007P0011
Language: mt
Date: 2007-12-19 00:00:00
Title: Talba għal Opinjoni Konsultattiva mill-Qorti ta' l-EFTA minn Borgarting lagmannsrett fil-Kawża ta' Olga Rindal vs l-Istat tan-Norveġja rrappreżentat mill-Bord ta' l-Eżenzjonijiet u l-Appelli għall-Kura Barra mill-Pajjiż (Kawża E-11/07)

8.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 113/15
            
         Talba għal Opinjoni Konsultattiva mill-Qorti ta' l-EFTA minn Borgarting lagmannsrett fil-Kawża ta' Olga Rindal vs l-Istat tan-Norveġja rrappreżentat mill-Bord ta' l-Eżenzjonijiet u l-Appelli għall-Kura Barramill-Pajjiż
   (Kawża E-11/07)
   (2008/C 113/12)
   Saret talba lill-Qorti ta' l-EFTA permezz ta' ittra datata d-14 ta' Diċembru 2007 mill-Borgarting lagmannsrett (il-Qorti ta' l-Appell ta' Borgarting), li waslet fir-Reġistru tal-Qorti fis-19 ta' Diċembru 2007, għal Opinjoni Konsultattiva fil-kawża Olga Rindal vs l-Istat tan-Norveġja, irrappreżentat mill-Bord ta' l-Eżenzjonijiet u l-Appelli għall-Kura Barra mill-Pajjiż dwar il-mistoqsijiet li ġejjin:
   
               (1)
            
            
               Ir-rifjut biex ikunu koperti l-ispejjeż għall-kura barra mill-pajjiż li skond il-mediċina internazzjonali għandhom ikunu kkunsidrati bħala sperimentali jew trattament bi prova huwa kompattibbli ma' l-Artikoli 36 u 37 tal-Ftehim taż-ŻEE u l-Artikolu 22 tar-Regolament tal-Kunsill (KEE) Nru 1408/71, meta dan it-trattament ma jkunx intitolat fl-Istat ta' l-oriġini?
            
         
               (2)
            
            
               Għandu sinjifikat għat-tweġiba għall-mistoqsija Nru 1 li l-metodu tal-kura nfisha hu rikonoxxut u dokumentat internazzjonalment, iżda fejn dan japplika biss għal indikazzjonijiet mediċi li mhumiex dawk li għandha l-pazjenta in kwistjoni?
            
         
               (3)
            
            
               Huwa kompatibbli ma' l-Artikoli 36 u 37 tal-Ftehim taż-ŻEE, ir-rifjut biex ikunu koperti l-ispejjeż għall-kura fi sptar barra mill-pajjiż jekk il-pazjenta fl-Istat ta' l-oriġini tkun tista' tiġi offruta kura medika xierqa vvalutata skond il-metodi aċċettati internazzjonalment f'perjodu limitat ta' żmien li jkun medikalment iġġustifikat?
               Għandu sinjifikat għat-tweġiba għall-Mistoqsija Nru 3 jekk il-kopertura ta' dawn l-ispejjeż tkunx tista' tiġi rifjutata anke jekk il-kura barra mill-pajjiż tkun ikkunsidrata bħala li tkun possibilment aktar avvanzata mill-kura fl-Istat ta' l-Oriġini?
            
         
               (4)
            
            
               Għandu sinjifikat għat-tweġiba għall-mistoqsijiet t'hawn fuq jekk:
               
                           (a)
                        
                        
                           bħala stat ta' fatt l-Istat ta' l-oriġini ma joffrix il-kura li tingħata barra mill-pajjiż?
                        
                     
                           (b)
                        
                        
                           bħala stat ta' fatt il-pazjenta ma tkunx offruta l-kura in kwistjoni fil-pajjiż ta' l-oriġini anke jekk il-kura tingħata f'dak l-Istat?
                        
                     
                           (c)
                        
                        
                           il-pazjenta kenitx eżaminata fl-Istat ta' l-oriġini, iżda li ma kinitx offruta aktar kura kirurġika minħabba li l-pazjenta mhix ikkunsidrata li qed tieħu l-benefiċju dokumentat mill-kura?
                        
                     
                           (d)
                        
                        
                           bil-kura li ngħatat barra mill-pajjiż fil-fatt ikun irriżulta li kien hemm titjib fl-istat ta' saħħa tal-pazjenta speċifika?